Esa-Pekka Salonen

**Esa - Peka Salonenas** (*Esa-Pekka Salonen*, g. 1958 m. birželio 30 d., Helsinkyje) – suomių dirigentas bei kompozitorius. Šiuo metu Salonen yra Londono filharmonijos orkestro pagrindinis dirigentas ir meninis patarėjas bei Los Andželo filharmonijos dirigentas, o taip pat  jis buvo muzikos režisierius nuo 1992 m. iki 2009 m. Esa – Pekka Salonen yra Baltic Sea Festival meno vadovas ir festivalio steigėjas. Kasmet šis festivalis meninunkus skatina siekti Baltijos šalių vienybės ir didesnio supratimo kalbant apie ekologiją.

## Karjera

Esa Peka Salonenas Suomijoje (Helsinkyje) Sibelijaus akademijoje studijavo kompoziciją ir grojo valtorna. Taip pat privačiai studijavo dirigavimą pas Jormą Panulą ir E. Rautavarą. 1977 m. su J. Kaipainenu, M. Lindbergu ir K. Sariaho įkūrė kolektyvą „Ears Open“. Taip pat yra eksperimentinio ansamblio „Toimii!“ įkūrėjas. Lankė dirigavimo kursus Sienoje ir Darmštate. Profesinis debiutas įvyko 1979 m., su Suomijos radijo simfoniniu orkestru. 1983 m. kartu su Juka Peka Saraste įkūrė kamerinį orkestrą „Avanti!“.

1985–1994 m., Švedijos radijo simfoninio orkestro vyriausiasis dirigentas. Nuo 1984 m. Oslo filharmonijos, 1984–1995 m., Filharmonijos orkestro Londone kviestinis dirigentas. Taip pat dirigavo Naujajam Stokholmo, „Avanti!“ kameriniams orkestrams ir „London Sinfonietta“. 1984 m. debiutavo su Los Andželo filharmonijos orkestru, 1992 m. tapo jo muzikiniu vadovu.

Jo koncertų programos Los Andžele susilaukdavo prieštaringų vertinimų, kadangi savo muzikoje jis derina naujus kūrinius su XX amžiaus pradžios šedevrais. Nors kūryba nėra gausi, tačiau ją supainiotų retas. Muzika vystėsi nuo laisvo tonalaus romantizmo į kur kas modernesnę kalbą, turinčią daug įvairių ir sudėtingesnių aspektų. Kūriniuose jaučiamas amerikietiškojo minimalizmo poveikis, o taip pat ir I. Stravinskio, O. Mesiano, L. Berio ir A. Donatonio įtakos.

## Apdovanojimai
Kompozitorius yra pelnęs ne vieną svarbų apdovanojimą: 1992 m. UNESCO Rostrum apdovanojimą už kūrinį „Floof" ir Siena Prize 1993m., suteikė „Accademia Chigiana" (beje, jis yra pirmasis dirigentas, kuris  gauna tokį apdovanojimą). 1995 m. Gavo Karališkosios filharmonijos Operos apdovanojimą, o po dvejų metų - dirigento apdovanojimą. 1996 m. kompozitorius apdovanojamas Švedijos karaliaus „Litteris et Artibus" medaliu, vienu iš didžiausių Švedijos karaliaus apdovanojimų. 1998 m. Prancūzijos vyriausybė apdovanojo Ordre des Arts ir des Lettres ordino pareigomis. Jis taip pat buvo apdovanotas „Pro Finlandia" medaliu ir Helsinkio medaliu. 2014 m. - Nemmerso kompozicijos premija, kurios dėka gavo rezidenciją „Henry and Leigh Bienen" muzikos mokykloje Šiaurės vakarų universitete ir pasirodymą su Čikagos simfoniniu orkestru. Iki šiol Esa-Pekka Salonen gavo septynis garbės daktaro laipsnius keturiose skirtingose ​​šalyse. 2006 m. Musical America kompozitorių pripažino  kaip geriausią metų muzikantą, o 2010 m. jis buvo išrinktas garbės nariu Amerikos menų ir mokslo akademijoje. 

## Kūriniai
* Yra sukūręs serija kūrinių solo instrumentams „Yta“.
* Koncertą saksofonui. Kūrinys radijui „Baalal“ (1992) magnetofono juostai.
* Floof (1982, red. 1990: 1992 metų UNESCO Tarptautinės kompozitorių tribūnos premija) – įspūdingas kūrinys, demonstruojantis humorą, kartais besiribojantį su absurdu.
90-aisiais pradeda daugiau kurti orkestrui. Mimo II (1992) obojui ir orkestrui.
* Mimo II (1992) obojui ir orkestrui.
* LA Variations (1996)
* Gambit (1998)
* Five Images after Sappho (1999) sopranui ir orkestrui
* Mania (2000) violončelei ir orkestrui
* Foreign Bodies (2001)
* Insomnia (2002)
* Wing on Wing (2004) dviem sopranams ir orkestrui.
O taip pat:
* Catch and Release (2006) klarnetui, fagotui, trimitui, trombonui, mušamiesiems, smuikui ir kontrabosui
* Koncertas fortepijonui (2007)
* Koncertas smuikui (2009)
* Nyx (2010)

## Nuorodos
* Oficialus kompozitoriaus puslapis 
* Music Sales Classical